《二十三日雨中发赣州》
宋代·赵蕃

江流何汤汤，万里势方注。
僮奴劝乘舟，期至才旦莫。
我闻是江石，屹立甚可怖。
水乾或能避，水涨多与忤。
卒行偶相撄，取死将谁诉。
况我坎坷人，快意天所怒。
迟速均一归，可犯冯可惧。
吾宁事崎岖，依旧来时路。
梅月况何常，无庸虑朝雨。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。